
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Humenné 8Pc/38/2024 8324202062 04. 12. 2024 JUDr. Ľubov Vargová ECLI:SK:OSHE:2024:8324202062.2
ROZSUDOK V MENE SLOVENSKEJ REPUBLIKY Okresný súd Humenné sudkyňou JUDr. Ľubov Vargovou v právnej veci navrhovateľa A. B., nar. XX.XX.XXXX, bytom C. XXXX/X, D. proti odporcovi C. B., nar. XX.XX.XXXX, bytom C. XXXX/X, D., o určenie výživného, takto rozhodol: Otec sa zaväzuje prispievať na výživu A. B., nar. XX.XX.XXXX sumou po 200,- eur mesačne, ktoré bude poukazovať vždy do 15. dňa v mesiaci počnúc právoplatnosťou rozhodnutia. odôvodnenie: 1. Navrhovateľ podal dňa 30.07.2024 na súd návrh, v ktorom žiadal, aby súd zaviazal odporcu prispievať na jeho výživu sumou vo výške 230,- eur mesačne počnúc mesiacom nasledujúcim po právoplatnosti rozsudku. 2. Podľa § 2 ods. 1 zákona č. 161/2015 Z.z. Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 3. Podľa odseku 2 citovaného ustanovenia na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 4. Podľa § 221 písm. a) Civilného sporového poriadku, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 5. Podľa § 234 ods. 2 Civilného sporového poriadku, ak nie je ďalej ustanovené inak, použijú sa na uznesenie primerane ustanovenia o rozsudku. 6. Prítomní účastníci konania sa na pojednávaní dňa 04.12.2024 po vyhlásení rozhodnutia, jeho odôvodnení a po poučení o opravnom prostriedku písomne vzdali práva na podanie odvolania, preto rozhodnutie neobsahuje ďalšie odôvodnenie. Poučenie: Proti tomuto rozhodnutiu odvolanie nie je prípustné, pretože na pojednávaní dňa 04.12.2024 účastníci konania vzdali práva odvolania.
sa
Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo
veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSHE:2024:8324202062.2 (dáta aktuálne k 12. 11. 2026). Záväzné je znenie zverejnené súdom.




